মোঃ ছানু মিয়া ॥ হবিগঞ্জের সাতছড়ি বন থেকে ৩ দিনের অভিযানে গতকাল মঙ্গলবার সকালে বিপুল পরিমান অস্ত্র ও গুলি উদ্ধার করেছে র‌্যাব-৯। উদ্বারকৃত অস্ত্রের মধ্যে রয়েছে ৯টি এসএমজি, ১টি এসএমসি, ১টি বেটাগান, ১টি সেভেন পয়েন্ট সিক্স টু অটো রাইফেল, ৬টি এসএলআর, ২টি এলএমজি, ১টি স্পাইনার টেলিস্কোপ সাইড এবং ২ হাজার ৪শ রাউন্ড গোলাবারুদ। এই বনে র‌্যাবের অভিযান চলমান রয়েছে। র‌্যাবের সহকারী পরিচালক লিগ্যাল এন্ড মিডিয়া উইং এর পক্ষে পরিচালক মুফতি মাহমুদ গতকাল দুপুরে র‌্যাব-৯ শ্রীমঙ্গল ক্যাম্পে এক প্রেস ব্রিফিং উপরোক্ত তথ্য জানান। তিনি জানান, উল্লেখিত অস্ত্র কার তা এখনো নিরুপন করা হয়নি। তদন্ত শেষে এ বিষয়ে বিস্তারিত জানানো হবে। এর সাথে জড়িত কাউকে গ্রেফতার করা যায়নি। সাংবাদিকদের প্রশ্নের জবাবে তিনি ...